b'\n_START_ARTICLE_\nEdith Carlmar\n_START_PARAGRAPH_\nEdith Carlmar (f\xc3\xb8dt Edith Mary Johanne Mathiesen, 15. november 1911 - 17. maj 2003) var en norsk skuespiller og filminstrukt\xc3\xb8r. Hun er kendt for spillefilm s\xc3\xa5som Fjols til fjells, Aldri annet enn br\xc3\xa5k, og Ung flukt._NEWLINE_Carlmar voksede op p\xc3\xa5 \xc3\xb8stkanten i Oslo. Hun blev f\xc3\xb8dt udenfor \xc3\xa6gteskab, hvorfor hun havde en vanskelig barndom. Moren var en fattig syerske som m\xc3\xa5tte for\xc3\xa6re datteren til en plejefamilie, og havde mange b\xc3\xb8rn og kun lidt plads. Da hun var seks kom Carlmar tilbage til sin mor, som havde f\xc3\xa5et en lejlighed hvor der var plads til dem begge to._NEWLINE_Carlmar gik p\xc3\xa5 danseskole, og debuterede som danser da hun var 15 \xc3\xa5r gammel. I forbindelse med teateret m\xc3\xb8dte hun Otto Carlmar, som hun giftede sig med da hun blev 18 \xc3\xa5r. Fra 1936 arbejdede hun som skuespiller, f\xc3\xb8rst ved Tr\xc3\xb8ndelag Teater og senere ved Det Nye Teater. Hun blev bekendt med Lillebil Ibsen og hendes mand, Tancred Ibsen, som introducerede hende til filmverdenen. Carlmar samarbejdede med ham i produktionen af Gjest Baardsen og T\xc3\xb8rres Sn\xc3\xb8rtevold, og blev senere meget interesseret i det nye medie._NEWLINE_I 1949 startede hun sammen med manden Carlmar Film A/S, og begyndte at skrive manuskript, instruere og producere film. De lavede bl.a. oslofilmene Bak kulissene, Kirker i Oslo, Lang\xc3\xa5ra \xe2\x80\x93 et sommerparadis, Oslo bymuseum og Vann og kloakk. I l\xc3\xb8bet af ti \xc3\xa5r lavede de ogs\xc3\xa5 ti spillefilm, fra m\xc3\xb8rke dramaer til komedier. De blev godt modtaget af publikum og og filmkritikere, men flere av dem skabte moralsk forargelse. Debutfilmen D\xc3\xb8den er et kj\xc3\xa6rtegn handlede om k\xc3\xa6rlighed udenfor \xc3\xa6gteskabet, mens Ung flukt fra 1959 med en n\xc3\xb8genbadende Liv Ullmann f\xc3\xb8rte til en del postyr, og blev til og med debatteret i Stortinget._NEWLINE_Aldri annet enn br\xc3\xa5k, som handler om en familie Br\xc3\xa5ten som havde fem b\xc3\xb8rn og som kun havde et rum og et k\xc3\xb8kken, var en socialrealistisk skildring. Den omarbejdede teaterkomedie Fjols til fjells med Leif Juster blev en publikumssucces som bl.a blev vist p\xc3\xa5 norsk fjernsyn._NEWLINE_Efter de ti filme trak Carlmar sig tilbage som intrukt\xc3\xb8r. Hun spillede senere forskellige biroller i teater og film. I 1994 fik hun Amandas \xc3\xa6respris, og i 2001 fik hun Norsk Filmforbunds \xc3\xa6respris for hendes arbejde med norsk film._NEWLINE_I 2010 blev Edith Carlmarprisen etableret for at h\xc3\xa6dre hende, og den f\xc3\xb8rste modtager var filmklipperen Zaklina Stojcevska.'